《赠南台察院椽修敬宗管叔坚还台》
元代·李士瞻

东风吹雨春冥冥，荔子花残梅子青。游丝千尺遍江浒，愁挂离子留不住。

三山中有神仙宅，玉树亭亭照颜色。去年相逢眼未知，今日相看重离别。

脩郎修郎多汝贤，曾陪骢马骖后先。气岸巉巉隔秋水，皎如宝镜悬青天。

穾窍洞射幽隐辟，毫末悉露生光妍。骏如天马行长空，夭矫弗与凡骨同。

快如俊鹘下旷野，搏击狡兔追莽风。近时上书于主将，意气横出冲晴虹。

黄金台前马价高，旧时属椽俱英豪。如公脱落定应少，我有真眼过方皋。

邂逅天涯即倾倒，北方之子信然好。红颜绿发当妙年，颀而长兮富文藻。

明月之扇子所遗，上有名字谁其题。似欲南薰送北客，赠之寄尔长相思。

故子新峨獬豸冠，神完气固方大观。神仙中子托为侣，彩鹢西去何翩翩。

我今赠子青云裾，旋当与子催荐书。中台选曹定虚左，不负堂堂八尺躯。

作者简介：（1313—1367）元南阳新野子，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。